ริมฝีปากบนมีจุดขาวเป็นปื้นๆ ไม่คัน ไม่แสบ ไม่เจ็บ ตามรูปโปรไฟล์ เป็นมาสามวันอยากทราบว่าคืออะไร รักษายังไงครับ
สวัสดีค่ะจากรูปโปรไฟล์เป็นรูปขนาดเล็ก ไม่สามารถเห็นรอยโรคระยะใกล้ได้อาการมีจุดขาวบนริมฝีปาก อาจเกิดจาก-ผื่นผิวหนังอักเสบบริเวณปาก จากการแพ้สารสัมผัส เช่นเครื่องสำอาง ลิปสติก ครีมทาหน้า อาจมีคันและแดงร่วมด้วย-เริม โรคเริมที่ริมฝีปากนั้นทำให้เกิดตุ่มสีขาวหรือตุ่มน้ำก็ได้-การติดเชื้อราที่ปาก เกิดเป็นปื้นสีขาวที่ริมฝีปาก ปาก เหงือก หรือต่อมทอนซิลได้-ตุ่มที่เกิดจากต่อมที่ทำหน้าที่สร้างน้ำมัน โดยตุ่มเหล่านี้มักจะมีขนาดใหญ่ขึ้นเมื่อมีอายุเพิ่มขึ้น และอาจจะมีตุ่มเล็กๆ เหล่านี้ได้มากถึง 100 ตุ่ม โดยมักจะอยู่ที่ริมฝีปากด้านใน-มะเร็งช่องปาก มักเป็นตุ่มสีขาวที่มีลักษณะแบน หรืออาจจะนูนขึ้นที่พบบริเวณใบหน้า ในระยะแรกนั้นมักจะไม่เจ็บ แต่หลังจากนั้นจะเริ่มเลือดออกและกลายเป็นแผลเปิดแนะนำพบแพทย์เพื่อประเมินรอยโรคจริง จะได้การวินิจฉัยที่แม่นยำที่สุดค่ะ ถ้าจุดโตเร็ว ลุกลาม กระจายไปรอบปาก มีเลือดหรือหนองไหลจากตุ่ม ควรรีบไปค่ะเบื้องต้นทาวาสลีนให้ความชุ่มชื้นได้ ไม่ไปแกะเกาบริเวณที่เป็นรอยโรค